Dagat Gadan

An Dagat Gadan, pahina 26. o Dagat Askad (, o ; ), midbid man sa mga ibang pangaran, iyo an sarong danaw na nakukulong kan kadagaan na kasagkoran kan Hordan sa subangan, Solnopan na Pampang na inookupahan kan Israel sa solnopan asin Israel sa habagatan-solnopan. Manunuparan ini sa Libis ng Hordan, asin Salog Hordan an pangenot na sangang-salog kaini.

Pag-abot kan 2019,  sa irarom kan lebel kan dagat an rabaw kan danaw, kaya an baybayon kaini an pinakahababang elebasyon segun sa daga sa bilog na kinaban.  an rarom kaini, an pinakahararom na hipersalinong danaw sa kinaban. 342 g/kg, o 34.2% an kaasinan kaini (kaidtong 2011), kaya saro ini sa mga pinakamaaskad na katubigan sa kinaban – 9.6 beses na mas maaskad kaysa kadagatan – asin may densidad nin 1.24 kg/litro, kaya haros pareho sa paglulutang an paglangoy duman. Maaskad na marhay ining dagat kaya imposible sa kadaklan sa mga may buhay na mag-eksistir digdi. Ini an dahilan kun tano siring kaini an pangaran o apod digdi.  an laba asin  an lakbang kan pangenot, amihanan na luwasan kan Dagat Gadan, sa pinakamahiwas na punto kaini.

Ribu-ribong taon nang nakadagos an Dagat Gadan sa mga bisita sa palibot kan Luwasang Mediteraneo. Saro ini sa nagin enot na bakasyunan pangsalud sa kinaban, asin nagin tagapagtustos ini kan manlaenlaen na klase nin mga produkto, gikan sa aspalto para sa mumipikasyon sa Ehipto sagkod an potaso para sa pataba. Ngunyan, nagbibisita an mga turista sa dagat sa mga baybayon nin Israel, Hordan, asin Solnopan na Pampang.

Nagsasadit nang marikas an Dagat Gadan; an pang-ibabaw na sukol kaini ngunyan yaon na sa, kumpara sa  kaidtong 1930. Dakul na mga panukala sa kanal asin mga tubo, siring kan ibinasurang proyekto kan Pagdadalang-tubig sa Dagat Pula–Dagat Gadan, an ginibo para mabawasan an pagsadit kaini. 

Toltolan